**Notat vedrørende fremtidig kronvildtforvaltning i Nordjylland.**

Hjortevildtgruppen for Nordjylland vil gerne med dette notat sikre sig at vildtforvaltningsrådet er bekendt med den lokale forvaltning af kronvildtet i Nordjylland og de lokales håb for indflydelse på den fremtidige forvaltning. Samt de alvorlige konsekvenser som det skitserede forslag fra Danmarks Naturfredningsforening, Dansk Skovforening og Dansk landbrugs repræsentanter i den nationale hjortevildtgruppe vil få for den fremtidige bestand i Nordjylland.

Vel vidende af vi er en del af en demokratisk proces som vi i et demokrati naturligvis bakker op om, føler vi dog stadig vi har en katastrofe vi bør medvirke til at afværge, ved endnu engang at gøre opmærksom vigtigheden af lokal indflydelse på forvaltning.

Der kan ikke herske tvivl om at kronvildtbestanden nord for Limfjorden er den stærkeste i Danmark både fysisk og trofæmæssigt. Samtidig er det det eneste sted i Danmark hvor målet er nået med antallet af gamle hjorte i bestanden. Dette er bygget op som følge af et stort lokalt samarbejde siden de første dyr kom over Limfjorden i starten af 70’erne. Man har gennem lokalt engagement og medindflydelse bygget en forvaltning og jagttid op som er til alles tilfredshed og som har stor opbakning. Det er præcis det vi, dansker, rejser rundt i ulandene for at forklarer de lokale som værende den eneste rigtige model for en bæredygtig vildtforvaltning.

Derfor ser hjortevildtgruppen i Nordjylland med bekymring på, at man nu har planer om at trække en meget ensartet model ned over hele Danmark. Det vil ødelægge det lokale engagement og i sidste ende kronvildtbestanden.

Hjortevildtgruppen for Nordjylland vil derfor i et sidste desperat forsøg på at udøve lokal indflydelse og forvaltning fremsætte følgende forslag:

***Jagttiden på hjort og hind fastholdes i de 3 lokalområder som der er for nuværende***-

***Med baggrunde i succesen for sprossefredning i Vendsyssel, foreslås at der i hele regionen indføres en fredning af hjorte i kategorien mellem spidshjorte og hjorte med 5 ender eller mere på den ene stang.***

***At kalvene får jagttid fra 1. september og til 31. januar. Hvilket vil sikre at flere får mulighed fra at nedlægge kalve og at afskydning lægges det forvaltningsmæssigt korrekte sted.***

Det er essentielt at de 3 lokale jagttider fastholdes i en periode endnu da især motorvejene er en stor biologisk barriere for en bestandsopbygning i hele området. Men over en 5 årig periode vil hele regionen kunne være tæt på samme jagttid, da bestande så har nået det naturlige optimum.

Vigtigst at alt er, at det så er nået gennem, enighed, lokal opbakning, indflydelse og at alle har en fornemmelse af medejerskab.

Den gamle østblok viste med al tydelighed at konsekvenserne af store ensartede modeller var ødelæggende for alting. Dette må ikke ske for vores kronvildt, blot fordi repræsentanter i den nationale gruppe har nogle meget specifikke interesser de vil udbrede til resten af landet.